ائوده بیر ایل آه چكرم، خبر یوخ
ائودن چیخام من او یانا، یار گلیر
تای- توشلاریم چؤله چیخا، گون چیخار
من چیخاندا یاغیش گلیر، قار گلیر
یازیق گؤزوم آجلیغا دؤز، داریخما
بوگون-سحر باهار گلی، بار گلیر
بیزه گله- گلمه یه بیر كال ایده
قونشوموزا هیوا گلی، نار گلیر
خان ائوینه شیر گله قویروق بولار
بیزم ائوه كور ایت گله، هار گلیر
خلقه قوناق گلیر گوزو سورمه لی
بیزیم ائوده ن كور گیتمه میش، كار گلیر
بختیمه آرواد نه چیخا بیلمیرم
بللیدی كی سارساغا، سوسار گلیر
بیر اوج اتك اندازادیر اگنیمه
سالیس بوری گئن گلمه سه، دار گلیر
دولتلیه یاس دا گله، اوینایار
بیز كاسیبا، طوی گله آخسار گلیر
غم یوكوندن كد خدا نین هیس سسی
خردل اولی، بیزیم كی خالوار گلیر
كندده بیزی دؤیلله، بیر هاوار یوخ
بیز بیر كلمه حق دانیشاق، جار گلیر
دارقا شاگیردلار، بیزه سركار چیخار
دار دیبیندن قورتولا، سردار گلیر
بوندان بئله اؤزگه گؤره م، اؤزكه دن
مینَت چكیر، غئیرتیمه عار گلیر
ایشجی تویق كسنده من باخاممام
بیلمم نجه اؤرگینن وار گلیر؟
غم دن منیم بیر عینك وار گؤزومده
ایشیق آیدین گون گؤزومه، تار گلیر
عشقیم دوشوب یادیما گؤزلر داشیر،
باهاردا سئل آدلانا چایلار گلیر
چوخ شاعیرین طبعی دونار بوز كیمی
شهریارین شعریده قاینار گلیر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab